A：誒，問我去哩個歐洲好唔好玩？
A: Eh, manh ngoq heoi nij go aujzauj hour mx hourwaanr?
A：誒，嘥咗三萬幾蚊梗係好玩喇。
A: Eh, saaijzor saamj maanh geir manj gangrhaih hourwaanr laaj.
A：誒，噉樣，都唔知點講。
A: Eh, gamryoengr, douj mx zij dimr gongr.
A：去咗五十日，去咗哩個…
A: Heoizor ngq saph yath, heoizor nij go …
A：首先我去咗柏林喇，柏林跟住我呢就落哩個捷克喇，捷克就落奧地利喇。
A: Saursinj ngoq heoizor paaklamx laaj, paaklamx ganjzvh ngoq nej zauh lokh nij go zithaakj laaj, zithaakj zauh lokh oudeihleih laaj.
A：跟住又上返西德喇，就 / 跟住就會去哩個，誒，落返哩個瑞士喇，瑞士就之後就落意大利。
A: Ganjzvh yauh soengq faanj saijdakj laaj, zauh / ganjzvh zauh wuiq heoi nij go, eh, lokh faanj nij go seoihsih laaj, seoihsih zauh zijhauh zauh lokh yidaaihleih.
A：跟住我哋又臨時加插咗哩個希臘，噉樣，（）會坐哩個來回飛機哩個去返返意大利，跟住又坐夜車上哩個 / 死嘞，都唔係好記得𠻹。
A: Ganjzvh ngoqdeih yauh lamxsix gaajcaapzor nij go heijliph, gamryoengr, ( ) wuiq coq nij go loixwuix feijgeij nij go heoi faanj faanj yidaaihleih, ganjzvh yauh coq yeh cej soengq nij go / seir laak, douj mxhaih hour geidakj timj.
A：誒，去哩個法國，係嚹。
A: Eh, heoi nij go faatgwok, haih laa.
A：法國係最充實嘅一個國家喇，跟住就去哩個，誒，比利時喇。
A: Faatgwok haih zeoi cungjsath ge yatj go gwokgaaj laaj, ganjzvh zauh heoi nij go, eh, beir leihsix laaj.
A：跟住就去，誒，荷蘭喇，跟住就過英國嘞，跟住就可以返香港嘞。噉，基本上呢哩個旅行呢都幾好喇，但係當然有同 / 都有少少唔開心𠸏。同個partner，都有少少拗撬，有時都唔係，
A: Ganjzvh zauh heoi, eh, hoxlanj laaj, ganjzvh zauh gwo yingjgwok laak, ganjzvh zauh horyiq faanj Hoengjgongr laak. Gamr, geijbunrsoengh nej nij go leoiqhangx nej douj geir hour laaj, daanhhaih dongjyinx yauq tungx / douj yauq siursiur mx hoijsamj ger. Tungx go partner, douj yauq siursiur ngaaugiuh, yauqsix douj mxhaih,
A：始終啲生活習慣都唔係太相同。
A: Cirzungj dij sangjwuth zaaphgwaan douj mxhaih taai soengjtungx.
A：同埋，嗯，可能個partner都係啲脾氣差少少喇，或者我自己又係差少少喇，不過，誒，整體來講都幾好𠸏。
A: Tungxmaaix, mh, hornangx go partner douj haih dij peixhei caaj siursiur laaj, waakhzer ngoq zihgeir yauh haih caaj siursiur laaj, batjgwo, eh, zingrtair laix gongr douj geir hour ger.
A：同埋我個friend真係啲方向感好過我好多。
A: Tungxmaaix ngoq go friend zanjhaih dij fongjhoenggamr hour gwo ngoq hour doj.
A：如果，同埋唔使睇住幅地圖，原來係好開心𡃉。
A: Yvxgwor, tungxmaaix mxsair tair zvh fukj deihtoux, yvnxloix haih hour hoijsamj gaa.
A：我嗰時，我試過，即係攞住幅地圖來睇，
A: Ngoq gorsix, ngoq si gwo, zikjhaih lor zvh fukj deihtoux laix tair,
A：一路行一路揾路呢，係覺得完全辛苦，唔覺得係去旅行囖，我係覺得係讀書好辛苦囖。
A: Yatjlouh haangx yatjlouh wanr louh nej, haih gokdakj yvnxcvnx sanjfur, mx gokdakj haih heoi leoiqhangx loj, ngoq haih gokdakj haih dukh svj hour sanjfur loj.
A：所以我都覺得我個friend都非常之好，係哩一方面。
A: Soryiq ngoq douj gokdakj ngoq go friend douj feijsoengx zij hour, haih nij yatj fongjminh.
A：誒，如果講話邊度最好玩，或者，或者講邊度最剋我憎先喇，就係意大利喇。
A: Eh, yvxgwor gongr waah binj douh zeoi hourwaanr, waakhzer, waakhzer gongr binj douh zeoi haakj ngoq zangj sinj laaj, zauh haih yidaaihleih laaj.
A：即係可能因為唔見過錢或者俾人扼過錢喇，不如講講哩個經過喇。
A: Zikjhaih hornangx yanjwaih mxgin gwo cinr waakhzer beir yanx aakj gwo cinr laaj, batjyvx gongr gongr nij go gingjgwo laaj.
A：就係有一日呢，我個friend呢就去，即係點啊？誒，佢病咗，噉我同我個friend噉就，即係點啊，
A: Zauh haih yauq yatj yath nej, ngoq go friend nej zauh heoi, zikjhaih dimr aa? Eh, keoiq benghzor, gamr ngoq tungx ngoq go friend gamr zauh, zikjhaih dimr aa,
A：問個包租婆喇。
A: Manh go baaujzoujpox laaj.
A：噉，佢就話咗俾我哋聽邊度有醫院嘞。
A: Gamr, keoiq zauh waahzor beir ngoqdeih tengj binj douh yauq yijyvnr laak.
A：於是乎我就同我個friend一早就去揾哩個醫院喇。
A: Yvjsihfux ngoq zauh tungx ngoq go friend yatjzour zauh heoi wanr nij go yijyvnr laaj.
A：噉喺哩個途中呢，就有啲 / 有個外籍嘅男仔 / 男人喇，噉走埋來問我哋，誒，即係點樣暢，去邊度有錢暢喇，同埋問下路，噉樣喇。
A: Gamr hair nij go touxzungj nej, zauh yauq dij / yauq go ngoihzikh ge naamxzair / naamxyanr laaj, gamr zaur maaix laix manh ngoqdeih, eh, zikjhaih dimryoengr coeng, heoi binj douh yauq cinr coeng laaj, tungxmaaix manh haaq louh, gamryoengr laaj.
A：噉我哋都不以為意喇，冇乜嘢噉，答咗佢之後噉行喇。跟住第二次又有，跟住過咗冇幾耐又係有另外一個男人，又係問哩個相同嘅問題喎。
A: Gamr ngoqdeih douj batjyiqwaixyi laaj, mouq matjyeq gamr, daapzor keoiq zijhauh gamr haangx laaj. Ganjzvh daih yih ci yauh yauq, ganjzvh gwozor mouq geir noih yauh haih yauq linghngoih yatj go naamxyanr, yauh haih manh nij go soengjtungx ge manhtaix wo.
A：跟住我哋都依然不以為意，噉佢於 / 於是乎，但係我又唔係好明點解佢問我哋邊度有錢暢囖。
A: Ganjzvh ngoqdeih douj yijyinx batjyiqwaixyi, gamr keoiq yvj / yvjsihfux, daanhhaih ngoq yauh mxhaih hour mingx dimrgaair keoiq manh ngoqdeih binj douh yauq cinr coeng loj.
A：噉又唔知點解嗱嗱臨噉呢攞啲錢出來喎。
A: Gamr yauh mx zij dimrgaair naaxnaaxlamx gamr nej lor dij cinr ceotjlaix wo.
A：跟住呢，就有兩個話係佢哋係警察嘅人呢就走埋來囖，噉，於是乎話我哋非法喺度暢錢喎。
A: Ganjzvh nej, zauh yauq loengq go waah haih keoiqdeih haih gingrcaat ge yanx nej zauh zaur maaix laix loj, gamr, yvjsihfux waah ngoqdeih feijfaat hair douh coeng cinr wo.
A：於是乎又叫我哋即係show一show哩個passports同埋，即係，俾佢哋睇喇。
A: Yvjsihfux yauh giu ngoqdeih zikjhaih show yatj show nij go passports tungxmaaix, zikjhaih, beir keoiqdeih tair laaj.
A：噉，都冇問題喇，show passports。但係呢，佢最褸尾呢，又唔知點解又要我哋俾個銀包俾佢睇喇。
A: Gamr, douj mouq manhtaix laaj, show passports. Daanhhaih nej, keoiq zeoi laujmeij nej, yauh mx zij dimrgaair yauh yiu ngoqdeih beir go nganxbaauj beir keoiq tair laaj.
A：噉我，因為覺得太過可疑嚹，所以都唔肯喇。
A: Gamr ngoq, yanjwaih gokdakj taaigwo horyix laa, soryiq douj mx hangr laaj.
A：但我個friend可能佢，我諗嗰日病喇，噉呢，佢又唔知點解真係肯攞出來俾佢睇喎。
A: Daanh ngoq go friend hornangx keoiq, ngoq namr gor yath bengh laaj, gamr nej, keoiq yauh mx zij dimrgaair zanjhaih hangr lor ceotjlaix beir keoiq tair wo.
A：或者嗰陣時，因為捷克嗰陣時我，之前我喺捷克嗰陣時都有類似嘅情況，但係嗰次我哋冇損失。
A: Waakhzer gor zanhsix, yanjwaih zithaakj gor zanhsix ngoq, zijcinx ngoq hair zithaakj gor zanhsix douj yauq leoihciq ge cingxfong, daanhhaih gor ci ngoqdeih mouq svnrsatj.
A：雖然覺得怪怪地，但係又冇諗過有啲乜嘢問題吖，所以，即係，可能係噉，佢又俾佢睇吖。
A: Seoijyinx gokdakj gwaaigwaairdeir, daanhhaih yauh mouq namr gwo yauq dij matj yeq manhtaix aaj, soryiq, zikjhaih, hornangx haih gamr, keoiq yauh beir keoiq tair aaj.
A：噉於是乎，因為我覺得嗰條友真係好唔妥吖，所以呢我就即係盯住啲錢，盯得好實喇。
A: Gamr yvjsihfux, yanjwaih ngoq gokdakj gor tiux yaur zanjhaih hour mx toq aaj, soryiq nej ngoq zauh zikjhaih dengj zvh dij cinr, dengj dakj hour sath laaj.
A：噉，但係，即係點呢？
A: Gamr, daanhhaih, zikjhaih dimr nej?
A：同埋我最褸尾都攞返啲錢喇，即係，俾返我個friend袋喇。
A: Tungxmaaix ngoq zeoi laujmeij douj lor faanj dij cinr laaj, zikjhaih, beir faanj ngoq go friend doih laaj.
A：噉但係呢，返到屋企呢，即係我哋check / 誒，睇返啲錢嘅時候，又真係發覺唔見咗一張，
A: Gamr daanhhaih nej, faanj dou ukjkeir nej, zikjhaih ngoqdeih check / eh, tair faanj dij cinr ge sixhauh, yauh zanjhaih faatgok mxginzor yatj zoengj,
A：誒，大紙喇，係十萬里拉吖。
A: Eh, daaih zir laaj, haih saphmaanh leiqlaaij aaj.
A：噉，於是乎，噉，嗰日就好精彩嚹，之後我哋又搞到，晏晝，朝頭早去醫院，晏晝就去警 / 差館。
A: Gamr, yvjsihfux, gamr, gor yath zauh hour zingjcoir laa, zijhauh ngoqdeih yauh gaaur dou, aanzau, ziujtauxzour heoi yijyvnr, aanzau zauh heoi gingr / caaijgunr.
A：跟住講返哩個案發經過，跟住真係覺得自己好戇居。
A: Ganjzvh gongr faanj nij go onfaat gingjgwo, ganjzvh zanjhaih gokdakj zihgeir hour ngonghgeoij.
A：我都唔明點解我已經盯得咁實，都會俾人攞咗張大紙囖。
A: Ngoq douj mx mingx dimrgaair ngoq yiqgingj dengj dakj gam sath, douj wuiq beir yanx lorzor zoengj daaih zir loj.
A：但係我諗返轉頭都諗到係因為，即係我諗啲賊真係即係，太過純熟嚹。
A: Daanhhaih ngoq namr faanj zvntaux douj namr dour haih yanjwaih, zikjhaih ngoq namr dij caakr zanjhaih zikjhaih, taaigwo seonxsukh laa.
A：即係佢，即係識，即係搞到你嘅注意力呢集中唔到囖。
A: Zikjhaih keoiq, zikjhaih sikj, zikjhaih gaaur dou neiq ge zvyilikh nej zaaphzungj mx dour loj.
A：因為我諗返起，應該都係，因為佢好似特登整跌咗啲嘢噉樣搞到我係 / 特登，即係望咗去地下嗰度囖。
A: Yanjwaih ngoq namr faanj heir, yingjgoij douj haih, yanjwaih keoiq hourciq dakhdangj zingr ditzor dij yeq gamryoengr gaaur dou ngoq haih / dakhdangj, zikjhaih monghzor heoi deihhaar gor douh loj.
A：我諗嗰度落手啩，所以就唔見咗一張囖。
A: Ngoq namr gor douh lokh saur gwaa, soryiq zauh mx ginzor yatj zoengj loj.
A：但係好彩都係小事囖。
A: Daanhhaih hourcoir douj haih siursih loj.
A：因為我哋撞到，另外，即係有啲中國人呢，又係有啲同樣嘅事發生，但係就即係不同嘅方法喇。
A: Yanjwaih ngoqdeih zongh dour, linghngoih, zikjhaih yauq dij zungjgwok yanx nej, yauh haih yauq dij tungxyoengh ge sih faatsangj, daanhhaih zauh zikjhaih batjtungx ge fongjfaat laaj.
A：有啲就，就喺火車度喇，佢哋重犀利，即係點啊？
A: Yauq dij zauh, zauh hair forcej douh laaj, keoiqdeih zungh saijleih, zikjhaih dimr aa?
A：四個人喺一個車卡入邊，八 / 即係點樣？有八隻眼喇，或者四對眼望住，都可以俾人得手。
A: Sei go yanx hair yatj go cejkaaj yaphbinh, baat / zikjhaih dimryoengr? Yauq baat zek ngaanq laaj, waakhzer sei deoi ngaanq mongh zvh, douj horyiq beir yanx dakjsaur.
A：噉所以我哋 / 同重要唔見埋啲passports喇，乜嘢機票啊，誒，哩個，歐洲火車証吖。
A: Gamr soryiq ngoqdeih / tungx zungh yiu mx gin maaix dij passports laaj, matjyeq geijpiu aa, eh, nij go, aujzauj forcej zing aaj.
A：我諗佢哋重慘囖。
A: Ngoq namr keoiqdeih zungh caamr loj.
A：我哋都係唔見錢囖。
A: Ngoqdeih douj haih mx gin cinr loj.
A：同埋保險都可以claim返嘅，所以都，即係都冇乜點影響心情。
A: Tungxmaaix bourhimr douj horyiq claim faanj ge, soryiq douj, zikjhaih douj mouq matj dimr yingrhoengr samjcingx.
A：但係其實意大利嗰度，就係因為除咗俾人，即係點樣啊？
A: Daanhhaih keixsath yidaaihleih gor douh, zauh haih yanjwaih ceoixzor beir yanx, zikjhaih dimryoengr aa?
A：所謂扼咗錢喇，或者，或者俾人偷咗啲錢喇。
A: Sorwaih aakjzor cinr laaj, waakhzer, waakhzer beir yanx taujzor dij cinr laaj.
A：同埋啲天氣真係比較差啊，好熱啊，真係冇心機出街啊。
A: Tungxmaaix dij tinjhei zanjhaih beirgaau caaj aa, hour yith aa, zanjhaih mouq samjgeij ceotj gaaij aa.
A：同埋啲人呢，啲眼光呢，好古怪好多賊眉賊眼嘅人囖。
A: Tungxmaaix dij yanx nej, dij ngaanqgwongj nej, hour gurgwaai hour doj caakhmeixcaakhngaanq ge yanx loj.
A：雖然亦都好多人都着得好四正，同埋好好人，同埋即係都好光鮮囖。
A: Seoijyinx yikh douj hour doj yanx douj zoek dakj hour sizeng, tungxmaaix hour houryanx, tungxmaaix zikjhaih douj hour gwongjsinj loj.
A：一着得靚嗰啲呢，喺啲商業區度，真係好鬼正，即係真係意大利時裝噉樣。
A: Yatj zoek dakj leng gor dij nej, hair dij soengjyiph keoij douh, zanjhaih hour gwair zeng, zikjhaih zanjhaih yidaaihleih sixzongj gamryoengr.
A：或者同埋我覺得意大利嗰啲火車呢，唔係太掂，啲豬車啊。
A: Waakhzer tungxmaaix ngoq gokdakj yidaaihleih gor dij forcej nej, mxhaih taai dimh, dij zvj cej aa.
A：去哩個比薩斜塔嗰時要轉過另外一程火車呢。
A: Heoi nij go beirsaat cextaap gorsix yiu zvn gwo linghngoih yatj cingx forcej nej.
A：嘩，好鬼臭啊，個火車，又冇air / conditioning喎。跟住，同埋去哩個比薩斜塔嗰時再，即係搭完火車再要轉哩個，誒，旅遊巴，唔係，巴士來嘅，我又，即係點講？好鬼迫喎。
A: Waa, hour gwair cau aa, go forcej, yauh mouq air / conditioning wo. Ganjzvh, tungxmaaix heoi nij go beirsaat cextaap gorsix zoi, zikjhaih daap yvnx forcej zoi yiu zvn nij go, eh, leoiqyauxbaaj, mxhaih, baajsir laix ge, ngoq yauh, zikjhaih dimr gongr? Hour gwair bikj wo.
A：跟住我個背囊呢，唔知係唔係又俾人開過囖，好彩又冇唔見嘢吖。
A: Ganjzvh ngoq go buinongx nej, mx zij haih mx haih yauh beir yanx hoij gwo loj, hourcoir yauh mouq mxgin yeq aaj.
A：嗯，同埋呢意大利我初頭諗住好多嘢買啊。
A: Mh, tungxmaaix nej yidaaihleih ngoq cojtaux namr zvh hour doj yeq maaiq aa.
A：點不知，冇sale喎。
A: Dimrbatjzij, mouq sale wo.
A：搞到即係冇晒心機，搞到我哋滯留咗喺哩個羅馬五晚啊。
A: Gaaur dou zikjhaih mouq saai samjgeij, gaaur dou ngoqdeih zaihlauxzor hair nij go loxmaaq ngq maanq aa.
A：吖，重有，點解咁唔鍾意意大利，又係諗到啊，就係揾到嗰間哩個，即係噉嘅廉價旅館。
A: Aaj, zungh yauq, dimrgaair gam mx zungjyi yidaaihleih, yauh haih namr dour aa, zauh haih wanr dour gor gaanj nij go, zikjhaih gamr ge limxgaa leoiqgunr.
A：可能太廉價喇，五萬里拉，雙人房啊。
A: Hornangx taai limxgaa laaj, ngq maanh leiqlaaij, soengjyanx fongr aa.
A：誒，即係，為返港紙大概，我諗每人一百零幾蚊一晚喇。
A: Eh, zikjhaih, waix faanj gongrzir daaihkoi, ngoq namr muiq yanx yatj baak lingx geir manj yatj maanq laaj.
A：個沖涼房呢，真係好唔掂啊。
A: Go cungjloengx fongr nej, zanjhaih hour mx dimh aa.
A：嗰水呢，滴滴滴滴。都唔知點樣洗頭，幾乎要抹身咁滯。
A: Gor seoir nej, dikh dikh dikh dikh. Douj mx zij dimryoengr sair taux, geijfux yiu mut sanj gam zaih.
A：嗯噉，基本上係咁多，都唔好數佢咁多嚹。
A: Mh gamr, geijbunrsoengh haih gam doj, douj mxhour sour keoiq gam doj laa.
A：但係我唔會再去囉，我諗，意大利。
A: Daanhhaih ngoq mx wuiq zoi heoi loj, ngoq namr, yidaaihleih.
A：如果唔，誒，即係如果唔係話即係一定要路過噉嘅話，我諗我都唔會希望再返去囖。
A: Yvxgwor mx, eh, zikjhaih yvxgwor mx haih waah zikjhaih yatjdingh yiu louhgwo gamr ge waar, ngoq namr ngoq douj mx wuiq heijmongh zoi faanjheoi loj.
A：但係其實，即係點講啊？
A: Daanhhaih keixsath, zikjhaih dimr gongr aa?
A：如果小心啲嘅話，其實，意大利都，即係OK喇。
A: Yvxgwor siursamj dij ge waar, keixsath, yidaaihleih douj, zikjhaih OK laaj.
A：即係都唔會，即係你唔會發現有啲乜嘢大劫案啊嗰啲噉嘅嘢囖。
A: Zikjhaih douj mx wuiq, zikjhaih neiq mx wuiq faatyinh yauq dij matjyeq daaih gipon aa gor dij gamr ge yeq loj.
A：即係同，只要小心自己啲財物噉樣，隨身跟返，噉都OK喇。
A: Zikjhaih tungx, ziryiu siursamj zihgeir dij coixmath gamryoengr, ceoixsanj ganj faanj, gamr douj OK laaj.
A：誒，噉跟住講返最鍾意邊度嚹。
A: Eh, gamr ganjzvh gongr faanj zeoi zungjyi binj douh laa.
A：我諗我幾鍾意哩個法國喇，可能充實啊。
A: Ngoq namr ngoq geir zungjyi nij go faatgwok laaj, hornangx cungjsath aa.
A：因為之前嗰啲plan得呢，就唔係，即係比較鬆動呢，
A: Yanjwaih zijcinx gor dij plan dakj nej, zauh mxhaih, zikjhaih beirgaau sungjdungh nej,
A：啲時間呢，有時真係好鬼，即係唔知去邊度好囖。
A: Dij sixgaan nej, yauqsix zanjhaih hour gwair, zikjhaih mx zij heoi binj douh hour loj.
A：有時行博物館又行得好厭嗎。
A: Yauqsix haangx bokmathgunr yauh haangx dakj hour yim gaaj maa.
A：噉，法國，即係點講啊？我哋，誒，即係total喺法國就有六日嘅，但係有 / 我哋停三笪地方。
A: Gamr, faatgwok, zikjhaih dimr gongr aa? Ngoqdeih, eh, zikjhaih total hair faatgwok zauh yauq lukh yath ge, daanhhaih yauq / ngoqdeih tingx saamj daat deihfongj.
A：第一個就尼斯，誒，即係Nice，嗰度我哋重有去咗，即係點，去咗摩洛哥喇。
A: Daih yatj go zauh neixsij, eh, zikjhaih Nice, gor douh ngoqdeih zungh yauq heoizor, zikjhaih dimr, heoizor mojlokhgoj laaj.
A：噉真係幾靚啊，係唔係拉斯維加斯？唔係 / 唔係拉斯維加斯賭場，唔知，唔記得咗乜鬼賭場。
A: Gamr zanjhaih geir leng aa, haih mx haih laaijsijwaixgaajsij? Mxhaih / mxhaih laaijsijwaixgaajsij dourcoengx, mx zij, mxgeidakjzor matjgwair dourcoengx.
A：都幾靚𡃉係，同埋嗰度真係幾靚。
A: Douj geir leng gaa haih, tungxmaaix gor douh zanjhaih geir leng.
A：成個國家，即係一個小型嘅國家都好鬼靚囖。
A: Sengx go gwokgaaj, zikjhaih yatj go siuryingx ge gwokgaaj douj hour gwair leng loj.
A：跟住之後，我就去咗，即係搭夜車上咗哩個，我都唔記得佢點樣pronounce哩個字，唔知係唔係（），定點樣喇。
A: Ganjzvh zijhauh, ngoq zauh heoizor, zikjhaih daap yeh cej soengqzor nij go, ngoq douj mxgeidakj keoiq dimryoengr pronounce nij go zih, mx zij haih mx haih ( ), dingh dimryoengr laaj.
A：中文唔記得咗嚹。S / T / R / A / S / B / E / R / G定B / U / R / G噉。咁上下喇。
A: Zungjmanr mxgeidakjzor laa. S / T / R / A / S / B / E / R / G dingh B / U / R / G gamr. Gam soenghhaar laaj.
A：噉，嗰度就葡萄園囖去睇，但係因為之前我哋，誒，坐過兩晚夜車啊連續，所以呢，即係點啊？
A: Gamr, gor douh zauh pouxtoux yvnx loj heoi tair, daanhhaih yanjwaih zijcinx ngoqdeih, eh, coq gwo loengq maanq yeh cej aa linxzukh, soryiq nej, zikjhaih dimr aa?
A：一去到嗰度settle down嗰陣時呢，我哋就要即刻要沖涼洗頭呢。
A: Yatj heoi dou gor douh settle down gor zanhsix nej, ngoqdeih zauh yiu zikjhaakj yiu cungjloengx sair taux nej.
A：所以搞到成，即係成十二點幾先去葡萄園呢。
A: Soryiq gaaur dou sengx, zikjhaih sengx saph yih dimr geir sinj heoi pouxtoux yvnx nej.
A：同埋啲車啊，火車啊嗰啲就唔到時間呢，係搞到我，睇下先，三點幾去到。
A: Tungxmaaix dij cej aa, forcej aa gor dij zauh mx dour sixgaan nej, haih gaaur dou ngoq, tair haaq sinj, saamj dimr geir heoi dou.
A：先去到葡萄園，但係尾班車喺葡萄園返返出去市中心呢，就唔知係四點幾度喇。
A: Sinj heoi dou pouxtoux yvnx, daanhhaih meiqbaanj cej hair pouxtoux yvnx faanj faanj ceotj heoi siq zungjsamj nej, zauh mx zij haih sei dimr geir dour laaj.
A：噉於是乎，我哋得十五分鐘喺嗰個葡萄園度遊盪囖。
A: Gamr yvjsihfux, ngoqdeih dakj saph ngq fanjzungj hair gor go pouxtoux yvnx douh yauxdongh loj.
A：所謂嘅，所以都係走馬看燈。但係嗰個城市，嗰度真係好鬼靚囖，嗰個葡萄園，好彩吖，即係問返，即係點啊，
A: Sorwaih ge, soryiq douj haih zaurmaaq-hondangj. Daanhhaih gor go singxsiq, gor douh zanjhaih hour gwair leng loj, gor go pouxtoux yvnx, hourcoir aaj, zikjhaih manh faanj, zikjhaih dimr aa,
A：喺嗰度撞到嘅香港人都話其實，即係佢哋睇到嘅嘢同我哋睇到嘅嘢都差唔多囖。
A: Hair gor douh zongh dour ge Hoengjgongr yanx douj waah keixsath, zikjhaih keoiqdeih tair dour ge yeq tungx ngoqdeih tair dour ge yeq douj caaj mx doj loj.
A：好彩就，但係我諗，即係停留喺嗰度會係開心啲囖，幾靚，好鬼靚啊嗰度。
A: Hourcoir zauh, daanhhaih ngoq namr, zikjhaih tingxlaux hair gor douh wuiq haih hoijsamj dij loj, geir leng, hour gwair leng aa gor douh.
A：噉，跟住之後，我哋都，就上巴黎喇。
A: Gamr, ganjzvh zijhauh, ngoqdeih douj, zauh soengq baajlaix laaj.
A：巴黎就停四日嘅，四日，噉，即係去巴黎啲人就話一定要去哩個梵爾賽宮喇，同埋羅浮宮喇。
A: Baajlaix zauh tingx sei yath ge, sei yath, gamr, zikjhaih heoi baajlaix dij yanx zauh waah yatjdingh yiu heoi nij go Faanxyiqcoigungj laaj, tungxmaaix loxfauxgungj laaj.
A：噉我哋都有去，同埋迪士尼喇，同埋都，即係點。
A: Gamr ngoqdeih douj yauq heoi, tungxmaaix dikhsihneix laaj, tungxmaaix douj, zikjhaih dimr.
A：重有其他好多嘅博物館啊，林林沈沈啊，凱旋門喇，嗰啲咁上下嘅名勝喇。
A: Zungh yauq keixtaaj hour doj ge bokmathgunr aa, lamxlamxcamxcamx aa, hoirsvnxmunx laaj, gor dij gam soenghhaar ge mingxsing laaj.
A：但係，即係啲人話，乜嘢羅浮宮嗰啲，或者話乜嘢，梵爾賽宮可以行成半日，或者一日嘅。
A: Daanhhaih, zikjhaih dij yanx waah, matjyeq loxfauxgungj gor dij, waakhzer waah matjyeq, Faanxyiqcoigungj horyiq haangx sengx bun yath, waakhzer yatj yath ge.
A：但係我同我個friend就，唔知係唔係已經對哩個博物館同埋哩個皇宮生厭，因為之前太多喇。
A: Daanhhaih ngoq tungx ngoq go friend zauh, mx zij haih mx haih yiqgingj deoi nij go bokmathgunr tungxmaaix nij go wongxgungj sangjyim, yanjwaih zijcinx taai doj laaj.
A：所以我哋羅浮宮，都係，即係入去揾哩個蒙羅麗莎囖。揾完影完都行咗五 / 我諗行咗三個鐘度，已經搞掂喇。
A: Soryiq ngoqdeih loxfauxgungj, douj haih, zikjhaih yaph heoi wanr nij go mungxloxlaihsaaj loj. Wanr yvnx yingr yvnx douj haangxzor ngq / ngoq namr haangxzor saamj go zungj dour, yiqgingj gaaur dimh laaj.
A：跟住梵爾賽宮都係個零鐘度喇行咗。
A: Ganjzvh Faanxyiqcoigungj douj haih go lengx zungj dour laaj haangxzor.
A：噉，都係幾靚𠸏。
A: Gamr, douj haih geir leng ger.
A：但係可能我哋已經唔係幾識欣賞嘢，可能，同埋，之前冇嘢買呢法國多街行啊，成日走咗去買嘢，真係成 / 成日噉樣行街囖。
A: Daanhhaih hornangx ngoqdeih yiqgingj mxhaih geir sikj yanjsoengr yeq, hornangx, tungxmaaix, zijcinx mouq yeq maaiq nej faatgwok doj gaaij haangx aa, sengxyath zaurzor heoi maaiq yeq, zanjhaih sengx / sengxyath gamryoengr haangx gaaij loj.
A：嗯，迪士尼，迪士尼我哋特登就星期六去。嗰日開到夜晚十二點𡃉，所以好抵玩囖
A: Mh, dikhsihneix, dikhsihneix ngoqdeih dakhdangj zauh singjkeixlukh heoi. Gor yath hoij dou yehmaanq ssaph yih dimr gaa, soryiq hour dair waanr loj
A：我哋嗰日九點幾去到，跟住十一點幾先走，睇咗，即係點啊，基本上嗰啲熱門嘅嘢都玩晒，幾正下𡃉都。
A: Ngoqdeih gor yath gaur dimr geir heoi dou, ganjzvh saph yatj dimr geir sinj zaur, tairzor, zikjhaih dimr aa, geijbunrsoengh gor dij yithmunr ge yeq douj waanr saai, geir zeng haaq gaa douj.
A：誒，重有巡遊喇。巡遊日頭嗰個就冇乜點夜晚嗰個就真係幾正啊。
A: Eh, zungh yauq ceonxyaux laaj. Ceonxyaux yathtaur gor go zauh mouq matj dimr yehmaanq gor go zauh zanjhaih geir zeng aa.
A：啲氣氛真係好好，好掂。誒，煙花，又放煙花喇，但係影出來就唔掂囖，但係喺當場睇都幾開心𡃉。
A: Dij heifanj zanjhaih hour hour, hour dimh. Eh, yinjfaaj, yauh fong yinjfaaj laaj, daanhhaih yingr ceotjlaix zauh mx dimh loj, daanhhaih hair dongjcoengx tair douj geir hoijsamj gaa.
A：啲人又拍晒手噉樣，即係啲氣氛呢好好囖，播下音樂噉樣。
A: Dij yanx yauh paak saai saur gamryoengr, zikjhaih dij heifanj nej hour hour loj, bo haaq yamjngokh gamryoengr.
A：噉，都係咁上下喇，都好充實𡃉嚹。跟住其他國家，其實度度都好好囖，我覺得。
A: Gamr, douj haih gam soenghhaar laaj, douj hour cungjsath gaa laa. Ganjzvh keixtaaj gwokgaaj, keixsath douhdouh douj hour hour loj, ngoq gokdakj.
A：誒，德國慕尼黑，幾好喇
A: Eh, dakjgwok mouhleixhaakj, geir hour laaj
A：又係，啲人好有文化囖，嗯，同埋真係好光鮮，可能比較有錢嘅國家。
A: Yauh haih, dij yanx hour yauq manxfaa loj, mh, tungxmaaix zanjhaih hour gwongjsinj, hornangx beirgaau yauqcinr ge gwokgaaj.
A：其他嗰啲，我諗都咁上下喇。
A: Keixtaaj gor dij, ngoq namr douj gam soenghhaar laaj.
A：英國就比較悶少少嘞。
A: Yingjgwok zauh beirgaau munh siursiur laak.
A：因為可能留七日，唔係，八日七夜喇。已經冇乜嘢行，博物館又唔係好願行。街又行到驚嘞已經，已經發覺自己啲碌咭已經唔係好掂嚹碌到，所以都幾驚，行到。
A: Yanjwaih hornangx laux catj yath, mxhaih, baat yath catj yeh laaj. Yiqgingj mouq matj yeq haangx, bokmathgunr yauh mxhaih hour yvnh haangx. Gaaij yauh haangx dou gengj laak yiqgingj, yiqgingj faatgok zihgeir dij lukj kaatj yiqgingj mxhaih hour dimh laa lukj dou, soryiq douj geir gengj, haangx dou.
A：跟住，啊，係啊，好傑出嘅一樣嘢，由我走嗰時，喺香港走，我同我個friend都成廿七點幾Kg嘅 / 嘅哩個行李囖。
A: Ganjzvh, aa, haih aa, hour githceotj ge yatjyoengh yeq, yaux ngoq zaur gorsix, hair Hoengjgongr zaur, ngoq tungx ngoq go friend douj sengx yaah catj dimr geir Kg ge / ge nij go hangxleiq loj.
A：跟住返到屋企啲人個個都覺得我哋好傑出囖。
A: Ganjzvh faanj dou ukjkeir dij yanx gogo douj gokdakj ngoqdeih hour githceotj loj.
A：都唔知點掅囖，四袋嘢走噉樣。
A: Douj mx zij dimr cing loj, sei doih yeq zaur gamryoengr.
A：同埋返到之後發現，可能都買咗少少無謂嘅衫囖，睇返都。
A: Tungxmaaix faanj dou zijhauh faatyinh, hornangx douj maaiqzor siursiur mouxwaih ge saamj loj, tair faanj douj.
A：咦，點解我會買？
A: Yir, dimrgaair ngoq wuiq maaiq?
A：雖然係平，但係好似又買埋啲類似嘅嘢。
A: Seoijyinx haih pengx, daanhhaih hourciq yauh maaiq maaix dij leoihciq ge yeq.
A：同埋都，好似香港嗰啲重正啲，所以下次呢，去旅行呢，都係，千祈唔好帶太多嘢去喇首先。
A: Tungxmaaix douj, hourciq Hoengjgongr gor dij zungh zeng dij, soryiq haah ci nej, heoi leoiqhangx nej, douj haih, cinjkeix mx hour daai taai doj yeq heoi laaj saursinj.
A：因為今次帶咗太多無謂嘅餅乾去，同埋太多哩個公仔麵去嚹。
A: Yanjwaih gamjci daaizor taai doj mouxwaih ge bengrgonj heoi, tungxmaaix taai doj nij go gungjzairminh heoi laa.
A：搞到我冇得點食，即係嘗試下周圍嗰啲美食啊，好鬼，好鬼衰啊，冇得食。
A: Gaaur dou ngoq mouqdakj dimr sikh, zikjhaih soengxsi haaq zaujwaix gor dij meiqsikh aa, hour gwair, hour gwair seoij aa, mouqdakj sikh.
A：好慘，下次記住都係唔好點帶嘢去啊。
A: Hour caamr, haah ci geizvh douj haih mx hour dimr daai yeq heoi aa.
A：跟住，係囖，小心下啲
A: Ganjzvh, haih loj, siursamj haaq dij
A：最緊要啲旅行証件喇，即係跟返身。
A: Zeoi ganryiu dij leoiqhangx zingginr laaj, zikjhaih ganj faanj sanj.
A：噉，我覺得都會好開心𡃉去嗰度，即係幾relax下，幾好，幾好，係咁上下喇。
A: Gamr, ngoq gokdakj douj wuiq hour hoijsamj gaa heoi gor douh, zikjhaih geir relax haaq, geir hour, geir hour, haih gam soenghhaar laaj.